CELEX: 52015PC0491
Language: et
Date: 2015-10-13
Title: Muudetud ettepanek: NÕUKOGU OTSUS ühelt poolt Euroopa Ühenduse ja selle liikmesriikide ning teiselt poolt Ameerika Ühendriikide vahelise lennutranspordilepingu sõlmimise kohta

EUROOPA KOMISJON
            Brüssel,13.10.2015
            COM(2015) 491 final
            2006/0058(CNS)
            Muudetud ettepanek:
            NÕUKOGU OTSUS
            ühelt poolt Euroopa Ühenduse ja selle liikmesriikide ning teiselt poolt Ameerika Ühendriikide vahelise lennutranspordilepingu sõlmimise kohta
            
               
         
         
            
               SELETUSKIRI
            
            
               1.ETTEPANEKU TAUST
            
            
               25. ja 30. aprillil 2007 kirjutasid ühelt poolt Euroopa Ühendus ja selle liikmesriigid ning teiselt poolt Ameerika Ühendriigid alla lennutranspordilepingule (ELi ja USA vaheline lennutranspordileping). Lepinguga sooviti muu hulgas soodustada rahvusvahelise lennutranspordi arengut, avades selleks turud ja tuues maksimaalset kasu tarbijatele, lennuettevõtjatele, töötajatele ja üldsusele mõlemal pool Atlandi ookeani.
            
            
               ELi poolelt on kõnealuse lepingu osalised nii Euroopa Liit kui ka selle liikmesriigid. 2014. aastal viisid kõik liikmesriigid ratifitseerimise lõpule. Horvaatia Vabariik liitub lepinguga vastavalt menetlustele, mis on sätestatud aktis, milles käsitletakse tingimusi, mis kehtivad Horvaatia ühinemisel Euroopa Liiduga.
            
            
               Käesoleva ettepanekuga muudetakse komisjoni esialgset ettepanekut (2006/0058 (CNS))
                  1
                nimelt selleks, et võtta arvesse Lissaboni lepingu jõustumist. Selleks et hõlbustada läbivaatamist nõukogus, on kogu asjaomane tekst esitatud kui muudetud ettepanek.
            
            
               2.HUVITATUD ISIKUTEGA KONSULTEERIMISE JA MÕJU HINDAMISE TULEMUSED 
            
            
               Ei kohaldata
            
            
               3.ETTEPANEKU ÕIGUSLIK KÜLG
            
            
               Ei kohaldata
            
            
               4.MÕJU EELARVELE 
            
            
               Ei kohaldata
            
            
               2006/0058 (CNS)
            
            
               Muudetud ettepanek:
            
            
               NÕUKOGU OTSUS
            
            
               ühelt poolt Euroopa Ühenduse ja selle liikmesriikide ning teiselt poolt Ameerika Ühendriikide vahelise lennutranspordilepingu sõlmimise kohta
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punktiga a,
            
            
               võttes arvesse Euroopa Komisjoni ettepanekut,
            
            
               võttes arvesse Euroopa Parlamendi nõusolekut
                  2
               
            
         
         
            
               ning arvestades järgmist:
            
            
               (1)Kooskõlas nõukogu otsusega, millega antakse komisjonile volitused läbirääkimiste alustamiseks, on komisjon pidanud Euroopa Ühenduse ja selle liikmesriikide nimel läbirääkimisi lennutranspordilepingu sõlmimiseks Ameerika Ühendriikidega.
            
            
               (2)Lepingule kirjutati alla 25. ja 30. aprillil 2007. Leping tuleks Euroopa Liidu nimel heaks kiita,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               1. Ühelt poolt Euroopa Ühenduse ja selle liikmesriikide ning teiselt poolt Ameerika Ühendriikide vaheline lennutranspordileping (edaspidi „leping”) on Euroopa Liidu nimel heaks kiidetud.
            
            
            
               2. Nõukogu eesistuja nimetab isiku(d), kes on volitatud Euroopa Liidu nimel hoiule võtma lepingu artiklis 26 sätestatud heakskiitmiskirja, et väljendada Euroopa Liidu nõusolekut end lepinguga siduda, ja esitab järgmise teate:
            
            
                  „Tulenevalt Lissaboni lepingu jõustumisest 1. detsembril 2009 asendab Euroopa Liit Euroopa Ühenduse ja on selle õigusjärglane ning teostab alates nimetatud kuupäevast kõiki Euroopa Ühenduse õigusi ja võtab üle kõik Euroopa Ühenduse kohustused. Seepärast käsitatakse lepingu tekstis esinevaid viiteid Euroopa Ühendusele vajaduse korral viidetena Euroopa Liidule.
            
            
               Artikkel 2
            
            
               1. Lepingu artikli 18 kohaselt loodud ühiskomitees esindab Euroopa Liitu komisjon.
            
            
               2. Ühiskomitees Euroopa Liidu nimel võetava seisukoha lepingu artiklites 14 ja 20 käsitletud küsimustes võtab vastu komisjon, olles eelnevalt konsulteerinud nõukogu määratud erikomiteega.
            
            
            
            
               Artikkel 3
            
            
               Käesolev otsus jõustub selle vastuvõtmise kuupäeval.
            
            
            
            
               Brüssel,
            
            
               
                     Nõukogu nimel
               
            
         
         
            
               
                     eesistuja
               
            
         
         
            
                  
                     (1)
                  http://eur-lex.europa.eu/legal-content/EN/TXT/?qid=1427727730466&uri=CELEX:52006PC0169(02)
               
               
                  
                     (2)
                  ELT C 81 E/01, 15.3.2011.